# Jaime Santos Latasa

Jaime Santos Latasa (Sant Sebastià, 3 de juliol de 1996) és un jugador d'escacs lleonès, que té el títol de Gran Mestre Internacional des de 2018.
A la llista d'Elo de la FIDE del gener del 2023, hi tenia un Elo de 2657 punts, cosa que en feia el jugador número 4 (en actiu) de l'estat espanyol, i el número 88 del rànquing mundial. El seu màxim Elo va ser de 2675 punts, a la llista del juliol de 2022.

## Resultats destacats en competició

Entrenat pel lleonès Marcelino Sión, Santos va obtenir el títol de Mestre de la FIDE el 2011 i el de Mestre Internacional l'agost de 2013. Fou campió d'Espanya Sub-10 el 2006, Campió d'Espanya sub-12 el 2008 i Campió d'Espanya sub-14 el 2010. Fou 19è a l'Obert de Sant Sebastià de 2009. El 2012 fou Campió d'Espanya sub-16, a Salobreña.
El desembre de 2013, va competir a la categoria sub-18 oberta del Campionat del món juvenil a Al Ain, on hi va fer 7½/11 punts i hi acabà en desè lloc. Empatà al 3r-4t lloc al Campionat d'Europa sub-18 de 2014. L'abril de 2015 va vèncer a l'Obert de Granada, ex aequo amb el GM José Carlos Ibarra, i hi va obtenir la seva primera norma de GM. El gener de 2017 va vèncer a l'Obert d'escacs de Sevilla. El 2018 aconseguí la seva darrera norma de GM a l'Obert d'escacs Sunway de Sitges, on va acabar 9è, amb 6.5 punts de 9. El maig de 2018 va vèncer al VIIè Obert de Llucmajor.
El novembre de 2019 fou cinquè al campionat d'Espanya absolut a Marbella (el campió fou Aleksei Xírov). El setembre de 2020 empatà al primer lloc al Campionat d'Espanya a Linares, però fou superat al desempat pel campió, David Antón. L'agost de 2021 fou subcampió al campionat d'Espanya (el campió fou Eduardo Iturrizaga).
El 18 de desembre de 2022 Santos va guanyar el Campionat d'Europa d'escacs ràpids a Katowice amb una puntuació de 9,5 sobre 11 punts, per sobre de David Navara i Daniel Fridman.

## Referències

* 1 2 3 Nepomuceno, Miguel Ángel. «Santos Latasa: "Siempre ha sido una meta poder jugar el Magistral"» (en castellà). Leonoticias, 01-04-2015. [Consulta: 27 novembre 2022].
* ↑ «Nota biogràfica de Jaime Santos Latasa» (en anglès). Chessgames.com. [Consulta: 4 desembre 2019].
* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 9 gener 2023].
* ↑ «Evolució Elo de Jaime Santos» (en anglès). FIDE consulta= 1 de juliol de 2022.
* ↑ «En el último peldaño para alcanzar la élite del ajedrez». El Mundo Deportivo, 21-02-2016 [Consulta: 4 desembre 2019].
* ↑ «Obert de Sant Sebastià 2009». chess-results. [Consulta: 4 desembre 2019].
* ↑ Motos López, Juan José «Jaime Santos Latasa Campeón de España Sub 16». Ajedrez Murciano, 23-07-2012 [Consulta: 4 desembre 2019].
* ↑ Federació Espanyola d'Escacs. «Historial del Campionat d'Espanya sub-16» (en castellà). Arxivat de l'original el 8 de maig de 2016. [Consulta: 28 gener 2020].
* ↑ «WYCC sub-18 Open Classic». Chess-Results. [Consulta: 5 abril 2020].
* ↑ «Campionat d'Europa sub-14». chess-results. [Consulta: 4 desembre 2019].
* ↑ «Jaime Santos se corona campeón en el Torneo Internacional de Sevilla». Diario de León, 22-01-2017 [Consulta: 4 desembre 2019].
* ↑ «Jaime Santos ya es Gran Maestro Internacional del ajedrez» (en castellà). leonoticias.com, 23-11-2017 [Consulta: 4 desembre 2019].
* ↑ «Jaime Santos Latasa wins 7º Open Internacional LLucmajor». chessdom, 20-05-2018 [Consulta: 4 desembre 2019]. Arxivat 4 de desembre 2019 a Wayback Machine. «Còpia arxivada». Arxivat de l'original el 2019-12-04. [Consulta: 4 desembre 2019].
* ↑ «Campionat d'Espanya absolut i femení de 2019». info64.org. [Consulta: 24 novembre 2019].
* ↑ Leontxo, García «Shírov, campeón de España al borde del abismo» (en castellà). El País, 24-11-2019 [Consulta: 24 novembre 2019].
* ↑ «Candelario, sexto en el Campeonato de España Individual Absoluto y Femenino de Ajedrez» (en castellà). RegiónDigital.com, 25-11-2019 [Consulta: 4 desembre 2019]. Arxivat 4 de desembre 2019 a Wayback Machine.
* ↑ Boyero, Jesús J. «David Antón y Sabrina Vega, campeones de España absolutos». Marca, 09-09-2020 [Consulta: 9 setembre 2020].
* ↑ Martín Bellón, Federico «Iturrizaga y Sabrina Vega, campeones de España de Ajedrez 2021». diari ABC, 25-08-2021 [Consulta: 24 desembre 2021].
* ↑ «Jaime Santos Latasa, campeón de Europa de ajedrez rápido». Marca, 18-12-2022 [Consulta: 8 gener 2023].
* ↑ «European Open and Women Rapid & Blitz Chess Championships 2022 - RAPID» (en anglès).
* ↑ «Jaime Santos Latasa, del Magic, campeón de Europa de ajedrez rápido». El Periódico d'Extremadura, 19-12-2022 [Consulta: 8 gener 2023].

## Enllaços externs

* Jaime Santos Latasa a chesstempo